《水调歌头 买田天生门外》
元代·姚燧

买地近隍壑，十顷展平澜。相如漫说云梦，八九可胸蟠。

已具扁漫放鹤，又且观鱼知乐，何忍利投竿。却恐避地下，鸥鹭怨盟寒。

屋茨茅，蹊种竹，畹滋兰。天生此所宜著，素发飒垂冠。

手苦弯弓难合，惟有招麾毛颖，筋力尚桓桓。携我二三子，日往将诗坛。

作者简介：姚燧（1238年～1313年），字端甫，号牧庵，河南洛阳（今河南洛阳）人。 元朝文学家。官翰林学士承旨、集贤大学士。能文，与虞集并称。所作碑志甚多，大都为歌颂应酬之作。原有集，已散失，清人辑有《牧庵集》。